《忆我二首各三十韵 其一》
元代·方回

忆我幼时事，南归自番禺。三边已澒洞，内郡犹无虞。

故居山城已，四面阛阓区。东西万货集，朝暮百贾趋。

诸父领宾客，衣冠一何都。觞豆日谈笑，往往皆文儒。

比屋有高楼，其上娉婷姝。侠少喜酒贱，歌呼已笙竽。

无何郁攸作，一夕化为墟。朝廷易楮币，百姓骈叹吁。

物价渐踊贵，饥剽多流俘。我家众长上，生近乾淳初。

曰此风俗降，岁岁有不如。老者迁化去，少者分驰驱。

生理益艰窘，口腹各自图。书囊裹笔砚，扁舟落江湖。

苟且禄仕齿，荏苒岁月徂。乍得返乡里，惊怛心若刳。

前辈尽黄壤，小儿皆白须。屡火不一火，坊巷非旧闾。

上冢享亭仆，访寺诗壁污。向之红粉面，蚁穴髑髅枯。

乃知宇宙内，万有皆空虚。我生逼六十，偶幸全头颅。

身阅大兵革，一思一欷歔。怀旧梦恍惚，吊往肠郁纡。

六十年已事，历历尚可模。我所见之人，百万泉下俱。

神仙谓不死，终久归于无。寄语肉食子，无以智诮愚。

作者简介：（1227—1307）宋元已徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。